Diari Oficial de la Generalitat Valenciana


Sumari del DOGV 9645, del 21-07-2023 (2023/7621)

Anunci sobre la resolució de l'informe ambiental i territorial estratègic de la 89ª modificació de l'ordenació detallada del Pla general.
-----------------------------------------------------------------------------------------------------------------------------------------

### Dades del document

Número de DOGV
:   9645

Data del DOGV
:   21-07-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/7621


Data del document
:   30-06-2023

Organisme emissor
:   Ajuntament de Gandia

Tipus de document
:   Anunci

Descriptors 

:   * pla d'urbanisme
    * administració local

Anunci sobre la resolució de l'informe ambiental i territorial estratègic de la 89ª modificació de l'ordenació detallada del Pla general. [2023/7621]  
La Junta de Govern de la Ciutat de Gandia -en qualitat d'Òrgan Ambiental i Territorial Municipal, en virtut del Decret 2016-4019- en sessió ordinària celebrada el 26 de juny de 2023, vista la proposta formulada per la regidora delegada de Gestió del Territori i Patrimoni Cultural, Agricultura i Medi Ambient i presidenta de la Comissió tècnica de suport a l'Òrgan Ambiental i Territorial Municipal, de data 12 de juny, resol emetre informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la 89a. modificació de l'ordenació detallada del Pla general (89a. MOD PG): redistribució d'espais dotacionals al Raval, per no tenir efectes significatius sobre el medi ambient de conformitat amb els criteris de l'annex VIII del TRLOTUP, amb la fi de continuar la tramitació de l'expedient conforme a la normativa urbanística.  
  
El document inicial estratègic (DIE) planteja 3 alternatives i opta per la número 2 perquè prioritza el reconeixement de l'espai públic per a evitar punts negres amb una millor alineació de les parcel·les.  
S'efectua consulta a la Confederació Hidrogràfica del Xúquer, a la Direcció General d'Habitatge, Rehabilitació i Regeneració Urbana, a la Direcció General de Cultura i Patrimoni, a la Direcció General de Turisme, i a les juntes de districte del Raval i del Centre Històric. La Direcció General de Turisme informa que des del punt de vista de la normativa de turisme, l'ordenació proposada és compatible amb la legislació turística aplicable. De la resta d'administracions i associacions consultades no es rep cap informe.  
Finalitzat el període de consulta a les administracions afectades, l'òrgan ambiental i territorial municipal resol:  
Primer. Desestimar l'al·legació presentada d'acord amb l'informe transcrit en l'apartat seté d'aquest acord.  
Segon. Concloure que la 89a. Modificació de l'ordenació detallada del Pla general, que consisteix en qualificar la parcel·la municipal del carrer Vilallonga com patrimonial, i incloure certes parcel·les del Raval, al voltant del centre social en la xarxa secundària de dotacions i espais públics, no té efectes significatius sobre el medi ambient d'acord amb els criteris establerts en l'annex VIII del TRLOTUP.  
  
Tercer. Proposar a l'òrgan ambiental i territorial municipal que emeta informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la 89a. MOD PG i designar com alternativa més idònia mediambientalment l'alternativa 2, la qual consisteix en transformar l'ús residencial actual de les parcel·les junt al centre social en sòl dotacional de la xarxa secundària amb criteris de qualitat de l'espai públic i de seguretat en eliminar racons.  
Quart. Incloure aquest informe en la documentació del projecte de la 89a. MOD PG als efectes de posar-lo en coneixement de l'òrgan promotor i de l'òrgan substantiu per a la continuació de la tramitació urbanística del referit instrument.  
Cinqué. Sol·licitar al tècnic redactor que redacte la versió inicial del projecte de modificació i resta de documentació que procedisca adaptada a les consideracions efectuades anteriorment.  
Sisé. Notificar aquesta resolució a les persones al·legants i a les interessades en l'expedient.  
Seté. Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establerts en l'article 53.7 de la TRLOTUP. I en la pàgina web municipal de conformitat amb el Decret 2016-4019.  
Huité. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
Nové. Aquesta resolució d'informe ambiental i territorial estratègic perdrà la seua vigència i cessarà en la producció del efectes que li són propis si, una vegada publicat en el Diari Oficial de la Generalitat Valenciana no s'aprovara aquesta modificació en el termini màxim de 4 anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Gandia, 30 de juny de 2023.- La titular de l'Òrgan de Suport a la JGCG, en substitució (D 2023-4926 de 03.06.2023): Vanesa Felip Torrent.